CELEX: 32008R0565
Language: fi
Date: 2008-06-18 00:00:00
Title: Komission asetus (EY) N:o 565/2008, annettu 18 päivänä kesäkuuta 2008 , tiettyjen elintarvikkeissa olevien vierasaineiden enimmäismäärien vahvistamisesta annetun asetuksen (EY) N:o 1881/2006 muuttamisesta kalamaksassa olevien dioksiinien ja PCB-yhdisteiden osalta (ETA:n kannalta merkityksellinen teksti)

19.6.2008   
            
            
               FI
            
            
               Euroopan unionin virallinen lehti
            
            
               L 160/20
            
         
      KOMISSION ASETUS (EY) N:o 565/2008,
   annettu 18 päivänä kesäkuuta 2008,
   tiettyjen elintarvikkeissa olevien vierasaineiden enimmäismäärien vahvistamisesta annetun asetuksen (EY) N:o 1881/2006 muuttamisesta kalamaksassa olevien dioksiinien ja PCB-yhdisteiden osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1881/2006 (2) vahvistetaan tiettyjen elintarvikkeissa olevien vierasaineiden enimmäismäärät.
            
         
               (2)
            
            
               Enimmäismäärät olisi vahvistettava tiukalle tasolle, joka voidaan saavuttaa noudattamalla hyviä käytäntöjä ja jossa otetaan huomioon elintarvikkeen käyttöön liittyvät riskit.
            
         
               (3)
            
            
               Kalanmaksasäilykkeissä on todettu erittäin korkeita dioksiinien ja dioksiinin kaltaisten PCB-yhdisteiden tasoja, joista on ilmoitettu elintarvikkeita ja rehuja koskevalla nopealla hälytysjärjestelmällä (RASFF) vuodesta 2006 lähtien. Kyseisten aineiden enimmäismääriä ei ole vahvistettu kalanmaksaa ja kalanmaksavalmisteita varten. Kansanterveyden suojelemiseksi toimivaltaiset viranomaiset kielsivät kyseisten tuotteiden markkinoille saattamisen, koska niitä ei pidetä turvallisina.
            
         
               (4)
            
            
               On aiheellista vahvistaa yhteisön enimmäismäärät dioksiinien ja dioksiinin kaltaisten PCB-yhdisteiden summalle kalanmaksassa ja kalanmaksavalmisteissa, jotta voidaan suojella kansanterveyttä ja varmistaa yhtenäinen menettelytapa sisämarkkinoilla.
            
         
               (5)
            
            
               Kun otetaan huomioon kalanmaksan erityinen säilöntämenetelmä, tuoreelle kalanmaksalle vahvistettua enimmäismäärää olisi sovellettava myös kalanmaksasäilykkeisiin.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   1.   Lisätään asetuksen (EY) N:o 1881/2006 liitteessä olevaan 5 jaksoon (dioksiinit ja PCB-yhdisteet) seuraava kohta:
   
      
                   
               
               
                   
               
               
                  Enimmäismäärät
               
            
                  Dioksiinien summa
                  (WHO-PCDD/F-TEQ)
               
               
                  Dioksiinien ja dioksiinin kaltaisten PCB-yhdisteiden summa
                  (WHO-PCDD/F-PCB-TEQ)
               
            
                  ”5.11
               
               
                  Kalanmaksa ja kalanmaksavalmisteet lukuun ottamatta kohdassa 5.10 tarkoitettua meren eliöistä saatavaa öljyä
               
               
                  —
               
               
                  25,0 pg/g tuorepainoa (32) (3)
                  
               
            
   2.   Korvataan asetuksen (EY) N:o 1881/2006 liitteessä oleva alaviite 34 seuraavasti:
   
      
                  ”(34)
               
               
                  Tämän ryhmän elintarvikkeet sellaisina kuin ne määritellään asetuksen (EY) N:o 104/2000 1 artiklassa olevan luettelon a, b, c, e ja f alakohdassa, lukuun ottamatta 5.11 kohdassa tarkoitettua kalanmaksaa.”
               
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä kesäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 37, 13.2.1993, s. 1. Asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EUVL L 364, 20.12.2006, s. 5. Asetus sellaisena kuin se on muutettuna asetuksella (EY) N:o 1126/2007 (EUVL L 255, 29.9.2007, s. 14).
   
      (3)  Kalanmaksasäilykkeiden osalta enimmäismäärä koskee koko syötävää osaa tölkin sisällöstä.”